પશ્ર્ચિમ બંગાળનું પ્રમુખ હિલ સ્ટેશન એટલે કલિમપોંગ. ચાર હજાર ફૂટની ઊંચાઈ પર આવેલા આ હિલ સ્ટેશન સુધી પહોંચવાની જ એક મજા છે. ઊતાર-ચઢાવવાળા રસ્તાઓ, ચાના બગીચાઓ અને પર્વત પર વસેલા ગામો-શહેરોનો નજારો જોતા-જવાય, વાદળો સાથે વાતો કરવી હોય તો આ સ્થળ પસંદ કરી શકાય. દાર્જિલિંગ અને ગંગટોક, કલિમપોંગ થઈને જ જવુ પડે. ગાડી દ્વારા માત્ર એક દિવસમાં તમે આખુ કલિમપોંગ જોઈ શકાય. આ ઉપરાંત કશું નવું કરવું હોય તો એડવેન્ચર પ્રવૃત્તિ પણ અહીં પ્રવાસીઓ માટે છે. ગ્રુપ એક્ટિવિટીઝ, પેરાગ્લાઇડિંગ, રીવર રાફ્ટીંગ જેવી અનેક એડવેન્ચર પ્રવૃત્તિ અહીં શક્ય છે...